Henri Mulet

Henri Mulet (17. lokakuuta 1878, Pariisi, Ranska – 20. syyskuuta 1967, Draguignan, Ranska) oli ranskalainen urkuri ja säveltäjä. Hän opiskeli muun muassa Charle-Marie Widorin ja Alexandre Guilmantin johdolla ja toimi urkurina ja kuoronjohtajana Pariisissa. Vuonna 1937 Mulet kuitenkin lähti Provenceen poltettuaan ensin suurimman osan käsikirjoituksistaan, mistä syystä hänen säilynyt sävellystuotantonsa ei ole kovin laaja. Hänen merkittävin teoksensa lienee mittava urkusarja Esquisses byzantines (Bysanttilaisia luonnoksia), jonka inspiraation lähde oli ollut Sacré-Coeur, eräs Mulet'n työpaikoista Pariisissa. Provencessa Mulet toimi Darguignanin katedraalin urkurina vuoteen 1958; muutoin hän vietti elämänsä viimeiset 30 vuotta hiljaisuudessa ja yksinäisyydessä.

Ranskalaiset urkurit
Vuonna 1878 syntyneet
Vuonna 1967 kuolleet